
AVIZ

asupra proiectului de Lege pentru ratificarea Acordului între România şi Confederaţia Elveţiană privind cooperarea în combaterea terorismului, criminalităţii organizate, a traficului ilicit de stupefiante, substanţe psihotrope şi precursori, precum si a altor infracţiuni transnaţionale, semnat la Bucureşti la 19 septembrie 2005
Cu adresa nr. PLX 596 din 5 decembrie 2005, Biroul Permanent, conform art.89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru ratificarea Acordului între România şi Confederaţia Elveţiană privind cooperarea în combaterea terorismului, criminalităţii organizate, a traficului ilicit de stupefiante, substanţe psihotrope şi precursori, precum si a altor infracţiuni transnaţionale, semnat la Bucureşti la 19 septembrie 2005.

In urma examinării, în şedinţa din data de 14 decembrie 2005, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată de iniţiator.

